**Տիգրան Հովհաննեսի Խուդավերդյան** (ռուս.՝ Тигран Оганесович Худавердян, դեկտեմբերի 11, 1981(1981-12-11), Երևան, Հայկական ԽՍՀ, ԽՍՀՄ), հայազգի ռուսաստանցի գործարար, Yandex ընկերությունների խմբի գործադիր տնօրեն և տնօրենների խորհրդի անդամ։

Վաղ կյանք
---------

Տիգրան Խուդավերդյանը ծնվել է 1981 թվականին, Երևանում։ 2004 թվականին ավարտել է Մոսկվայի պետական համալսարանի ֆիզիկայի բաժինը։ Մինչ Yandex-ին միանալը նա մասնակցել է ինտերնետային նախագծերի մշակմանը և ղեկավարել վեբ ստուդիա։

Կարիերա
-------

Տիգրան Խուդավերդյանը միացել է Yandex-ին 2006 թվականի ապրիլին՝ որպես պորտալային ծառայությունների և տեխնոլոգիաների գծով ծրագրի ղեկավար։ Այդ ժամանակից ի վեր նա ղեկավարել է Yandex-ի մի քանի հաջողված նախագծեր, այդ թվում՝ Yandex.Browser-ը և Yandex.Navigator-ը։

2009-ից 2012 թվականներին նա եղել է պորտալային արտադրանքների և բջջային հավելվածների բաժնի ղեկավար։ 2012 թվականից նա գլխավորում է Յանդեքս.Browser և Yandex.Տաքսի նախագծերը, իսկ 2013 թվականին նշանակվել է արտադրանքի մշակման բաժնի ղեկավար։

2015 թվականին նա տեղափոխվել է Yandex.Տաքսի և զբաղեցրել զբաղեցրել է գլխավոր գործադիր տնօրենի պաշտոնը։

2019 թվականին Տիգրան Խուդավերդյանը նշանակվել է Yandex NV-ի գործադիր տնօրենի տեղակալ և միացել ընկերության տնօրենների խորհրդին։

2019 թվականին նա ընդգրկվել է համաշխարհային տնտեսական ֆորումի նախաձեռնած «Երիտասարդ գլոբալ առաջնորդների» ցանկում։

2020 թվականին նա մասնակցել է Դավոսի Համաշխարհային տնտեսական ֆորումին՝ որպես «Անհավասարություն. տնտեսական աճի խոչընդոտ» քննարկման բանախոս։

2022 թվականի մարտի 15-ն Խուդավերդյանը նշանակվում է Յանդեքսի գլխավոր տնօրեն։ Նույն օրվա երեկոյան Տիգրան Խուդավերդյանին ներառում են Ռուս-ուկրաինայան պատերազմի պատճառով Եվրոմիության պատժամիջոցների 4–րդ փաթեթում պատժամիջոցային ցանկում, ինչից հետո նա լքում է գլխավոր տնօրենի պաշտոնը և «Yandex N.V» տնօրենների խորհուրդը։ Նույն պատճառով Խուդավերդյանը հայտնվում է Բրիտանիայի իսկ ամիսներ անց՝ հուլիսի 7–ին նաև Կանադայի պատժամիջոցային ցանկում։

Անձնական կյանք
--------------

Ամուսնացած է, ունի հինգ որդի։

Ծանոթագրություններ
------------------

1. ↑  "Tigram Khudaverdyan Profile". *Webit*. Retrieved 2021 թ․ հունվարի 23.
2. 1 2  "Tigran Khudaverdian". *World Economic Forum*.
3. 1 2  "Tigran Khudaverdyan, Deputy CEO, Yandex". *www.topionetworks.com*.
4. ↑  "Трансформация "Такси" и сборка часов: чем Тигран Худавердян занимался до руководства "Яндексом"". *vc.ru*.
5. ↑  "Tigram Khudaverdyan Profile". *Webit*. Retrieved 2021 թ․ հունվարի 23.
6. ↑  "Yandex Appoints Tigran Khudaverdyan as Deputy CEO". *russiabusinesstoday.com*.
7. ↑  "Tigran Khudaverdyan, Yandex NV: Profile and Biography". *Bloomberg.com*.
8. ↑  "Community". *The Forum of Young Global Leaders*.
9. ↑  "Inequality: A Barrier to Economic Growth". *Roscongress Building Trust*.
10. ↑  "«Яндекс» сообщил о смене гендиректора". *РБК* (in ռուսերեն). Retrieved 2022 թ․ մարտի 15.
11. ↑  "Bloomberg - EU Discussing Sanctions on Chelsea's Abramovich, Other Russians". *www.bloomberg.com*. Retrieved 2022 թ․ մարտի 15.
12. ↑  "Тигран Худавердян покинет Совет директоров и пост заместителя гендиректора Yandex N. V." *tass.ru* (in ռուսերեն). 16.03.2021. Retrieved 2022 թ․ մարտի 15.
13. ↑  "Канада ввела санкции против патриарха Кирилла и главы Роскомнадзора". *интерfакс*. 08.07.2022.